AIŠKINAMASIS RAŠTAS

Dėl Molėtų rajono daugiabučių gyvenamųjų namų maksimalių techninės priežiūros tarifų patvirtinimo

**1. Parengto tarybos sprendimo projekto tikslai ir uždaviniai**

Nauji Molėtų rajono daugiabučių gyvenamųjų namų maksimalūs techninės priežiūros tarifai (toliau – Dokumentacijos tvarkymo tarifai) turi būti patvirtinti dėl šių priežasčių:

* 1. To reikalauja naujas teisės aktas - 2018 m. gegužės 3 d. Lietuvos Respublikos aplinkos ministro įsakymas Nr. D1-354 „Dėl daugiabučių gyvenamųjų techninės priežiūros tarifo apskaičiavimo metodikos patvirtinimo“.
  2. Dokumentacijos tvarkymo tarifas turi būti diferencijuotas pagal konkrečius daugiabučių gyvenamųjų namų tipus: pagal namo dydį ir 8 ypatumus, apibūdinančius namo bendrąsias konstrukcijas, bendruosius inžinerinius tinklus, bendrąsias patalpas. Apskaičiuojant Dokumentacijos tvarkymo tarifą turi būti įvertinama daugiabutį namą administruojančios įmonės statinių techninės priežiūros nuolatinius stebėjimus ir periodines (sezonines) namo apžiūras komisijos sudėtyje vykdančių darbuotojų darbo užmokesčio sąnaudos, privalomų dokumentų rengimo, pildymo ir saugojimo metinės išlaidos. Šių funkcijų vykdymui tenkančios socialinio draudimo, transporto, pridėtinės ir kitos netiesioginės išlaidos įvertinamos koeficientu 1,35.
  3. Vyriausybės atstovo Utenos apskrityje tarnyba 2019-09-04 raštu Nr. 10-82 pareikalavo pateikti Molėtų rajono savivaldybės tarybos sprendimo dėl statinio techninės priežiūros maksimalaus tarifo patvirtinimo kopiją.

**2. Šiuo metu esantis teisinis reglamentavimas**

2.1. Lietuvos Respublikos vietos savivaldos įstatymo 16 straipsnio 2 dalies 37 punktu.

2.2. Lietuvos Respublikos statybos įstatymo 48 straipsnio 7 dalis.

2.3. 2018 m. gegužės 3 d. Lietuvos Respublikos aplinkos ministro įsakymas Nr. D1-354 „Dėl daugiabučių gyvenamųjų techninės priežiūros tarifo apskaičiavimo metodikos patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą:** **Teigiamos pasekmės.**

3.1. Bus įvykdytos teisės akto nuostatos.

3.2. Diferencijuotas daugiabučių namų Dokumentacijos tvarkymo tarifas bus susietas su namo ypatumais.

**Neigiamos pasekmės**.

3.4. Vidutiniškai 0,02 Eur už kv. m padidės mokesčiai, butų savininkų mokami administruojančiai įmonei.

**4. Priemonės sprendimui įgyvendinti:** Nenumatoma.

**5. Lėšų poreikis ir jų šaltiniai (prireikus skaičiavimai ir išlaidų sąmatos)** Nenumatoma.

**6. Vykdytojai, įvykdymo terminai**

Daugiabučius namus administruojanti įmonė.